Marssmust

Marssmust ehk raudoksiidmust on tehislik must värvipigment, koostiselt raudoksiidide FeO ja Fe2O3 ühend, värvuselt hallika või jaheda tooniga matt must.

Värvainete indeksis on marssmusta tähisteks PBk11 (Pigment Black 11) ja 77489 või 77499.

Omadused 
Paksult peale kantuna külma sinaka tooniga must. Kuigi elevandiluumustast vähem tume, on pigmendi värviandvus sellest kolm korda parem. Kuivab kiiremini kui elevandiluumust.

Looduslik mineraal magnetiit on sama koostisega mis marssmust. Plasttuubitäies marssmustas on küllalt rauda, et magnet selle külge jääks.

Viited

Välislingid 
 Chris Breier. The Difference Between Mars Black and Ivory Black. - Acrylic painting. Draw and Paint for Fun (blogi)

Anorgaanilised pigmendid